Udachny

Ang Udachny (, literal na matagumpay o mapalad; , Udaçnay) ay isang lungsod sa Distrito ng Mirninsky ng Republika ng Sakha, Rusya. Matatagpuan ito sa Ilog Markha sa layong 508 kilometro (316 milya) mula Mirny, ang sentrong pampangasiwaan ng distrito. Ang populasyon nito (ayon sa Senso 2010) ay 12,613 katao.

Kasaysayan

Natuklasan ang deposito ng diyamante ng Daanang Udachnaya (Udachnaya pipe) noong 1955. Dahil sa napakaliblib na kinaroroonan nito, hindi ito ginalugad hanggang sa dekada-1960. Kasabay ng pagsisimula ng produksiyon ng diyamante, itinatag ang pamayanang uring-urbano ng Udachny noong 1968. Ginawaran ito ng katayuang panlungsod noong 1987.

Bilang bahagi ng panukalang lalangin ang limasan para sa isang tailings dam para sa kalapit na minahang diyamante, pinasabog ang isang 1.7 kilotoneladang bombang atomiko 98 metro (322 talampakan) sa ilalim ng lupa malapit sa Udachny noong Oktubre 2, 1974. Nilayon ng naunang mga plano ang pagsasagawa ng walong katulad na mga pagsabog, ngunit dahil mas-mataas sa inaasahan ang naging pagkalat ng radyaktibong materyal o radioactive fallout, pinahinto ang proyekto pagkaraan ng unang pagsabog. Hindi isinara ang butas na kung saang naganap ang pagsabog hanggang sa pagkaraan ng labingwalong taon, nang sinarado ito gamit ang kongkretong kabaong ang anyo at may kapal na 7-hanggang-20-metro (23 hanggang 66 na talampakan).

Demograpiya

Ekonomiya
Nananatiling pangunahing gawaing ekonomiko ang pagmimina ng diyamante sa lungsod. Ang Udachny ay ang pangalawang pinakamahalagang sityo ng pagmimina ng diyamante kasunod ng Mirny para sa korporasyong ALROSA na pag-aari ng estado. Pinaglilingkuran ito ng Paliparan ng Polyarny na nasa 12 kilometro sa labas ng lungsod.

Klima
Ang Udachny ay may matinding klimang subartiko (Köppen climate classification Dfd). Napakaginaw ang mga taglamig, kalakip ng katamtamang mga temperatura mula  hanggang  sa Enero. Banayad naman ang mga tag-init, kalakip ng katamtamang mga temperatura mula  hanggang  sa Hulyo. Mababa ang pag-ulan, subalit mas-mataas ito sa tag-init kompara sa ibang mga panahon ng taon.

Talasanggunia

Talababa

Mga pinagkunan
Official website of the Sakha Republic. Registry of the Administrative-Territorial Divisions of the Sakha Republic. Mirninsky District . 

Mga lungsod sa Republika ng Sakha
Mga bayan at lungsod sa Rusya